Idiomas d'Espanya

Espanya ye un estato con muita diversidat lingüistica. A luenga mes charrata ye o castellano, tamién son luengas d'Espanya cooficials en as suyas comunidaz autonomas o basco, o catalán, o gallego y luengas reconoixitas como l'asturiano, o l'aragonés y o portugués que se charra en os municipios de Xalima y Olivenza.

 Luengas cooficials 
 Catalán 

O catalán (català) ye una luenga romance que conta con bels 7,5 millons de fablants y ye comprendida por unos 10,5 millons de personas en Espanya, Francia, Andorra y Italia.

Ye parlato en Catalunya, Andorra (an ye o solo idioma oficial), Comunidat Valenciana, Francha Oriental d'Aragón, Islas Balears y a ciudat sarda d'Alguer, an ye cooficial con l'Italiano.

 Gallego 

O gallego (galego) ye una luenga romanica, propia de Galicia, a on ye oficial chunto con o castellano. Amás d'en Galicia, a luenga se parla tamién en territorios mugants, encara que sin estatuto de oficialidat. Ye estreitament relacionata con o portugués, con o que forma una unidat lingüistica, o galaicoportugués, luenga desarrollata mientres a Edat Meya en l'anterior provincia romana de Gallaecia.

Amás d'o suyo uso en Galicia, se permite a suya amostranza en O Bierzo (Leyón) y en Sanabria (Zamora).

 Basco u euskera 

O basco u euskera (euskara) ye un idioma charrau en o norte de Navarra y en o País Basco en Espanya, y en Francia en o departamento de Pireneus Atlanticos. Ye parlato por 1.400.000 parladors.

 Occitán 

L'aranés ye una variedat de l'occitán, d'o dialecto gascón. Ye a luenga propia d'a Val d'Arán. Ye luenga oficial en Catalunya d'o estatuto d'autonomía en 2006. En a Val ye a luenga d'amostranza en as escuelas dende 1984.
O 90% d'os araneses la entienden y un 65% la pueden parlar, anque se troba en una clara situación de minorización en relación a lo castellano.

 Luengas reconoixitas 
 Aragonés 

L'aragonés (idioma aragonés u luenga aragonesa) ye un idioma romance, luenga propia d'Aragón, parlato por un numero impreciso d'entre 10.000 y 30.000 personas, sobretot en as comarcas pirenencas y prepirinencas d'o norte d'Aragón. En as atras comarcas aragonesas a on que se charró l'idioma, hue o substrato y influencia de l'aragonés ye encara perceptible en o castellano que se i fabla, mas que mas en os aragonesismos lexicos.

 Asturleyonés 

L'asturleyonés ye una luenga romanz que amaneixió como a evolución d'o latín en l'aria central d'a Cordelera Cantabrica y cabo nord-ueste d'a Meseta Central. Huei as suyas variants (Asturiano, Cantabro, Leyonés y Mirandés), son consideratas por beluns como variants d'una mesma luenga y por atros como luengas relacionatas.

L'asturiano (asturianu) ye una luenga romance fablata en o Prencipau d'Asturias, y fa parte d'o conchunto Astur-Leyonés con o cantabro, o mirandés y con o leyonés. Seguntes bellas estimacions, lo charran 550.000 personas en Asturias, y 100.000 d'ixas personas lo tienen como primera luenga y 450.000 como segunda.

 Portugués
Ye una luenga minoritaria espanyola que se charra en os municipios de Xalima (a fala dos tres lugares) y en Olivenza. No ye oficial pero ye reconoixidas en os respectivos estatutos como luenga y como patrimonio cultura a protecher y difundir.

 Charraires por idioma 
 Idioma   nativos  no nativos  totalEspanyolSegún estimaciones del padrón municipal del INE l'1 de chinero de 2017.  42.892.934  3.679.198  46.572.132CatalánRed Cruscat del Instituto de Estudios Catalanes, ,   3.809.281  6.236.609  10.045.890GallegoPlan Xeral de Normalización da lingua galega  1.792.497  ~1.300.000  3.000.000Euskera VI° Enquête Sociolinguistique en Euskal herria (Communauté Autonome d'Euskadi, Navarre et Pays Basque Nord) (2016).)   377.159  674.232   1.051.391 PortuguésFuente: Instituto Nacional de Estadística. Revisión del Padrón municipal 2006. Población extranjera por sexo, país de nacionalidad y edad (hasta 85 y más).  153.076   153.076Asturleyonés 125.000   125.000Aragonés "L´aragonés y lo catalán en l´actualidat" Asociación Aragonesa de Sociología en Universidat de Zaragoza,2017 25.556   25.556AranésCenso del 2001 en el valle de Arán. Conocimientos y usos lingüísticos. Generalidad de Cataluña 2.765  ~7.000  ~10.000

 Referencias 

*